cyanic-selkie/wikianc huggingface dataset:
Peace Trail
Peace Trail er det 39. albumet til den kanadiske musikaren Neil Young, gjeve ut 9. desember 2016 på Reprise Records. Det vart produsert av Young og John Hanlon og spelt inn i studioet til Rick Rubin, Shangri-La Studios.
Mottaking
I ei positiv melding for Uncut var Damien Love overraska at Young ikkje valde å spele inn plata med det dåverande bandet sitt, Promise of the Real, men i staden valde Bushnell og Keltner. «Bushnell spelar den perfekte typen bass du nesten ikkje legg merke til. Perkusjonen til Keltner er ei heilt anna soge. Songane er stort sett spelte inn på første eller andre forsøk og Keltner svarar meir på det Young gjer enn å halde rytmen, eit improvisert samspel med merkelege mønster. Plata vert ofte ein duett mellom Young og Keltner.» I ei anna positiv melding for Classic Rock Magazine skreiv Rob Hughes: «Det er kanskje ikkje det mest musikalsk involverte albumet hans i den 50 år lange karrieren hans, men det er eit overtydande bevis på at Young framleis har mykje å gje.»
I ei negativ melding for Allmusic meinte Stephen Thomas Erlewine at albumet vart spelt inn for raskt: «Det er estetisk interessant, men problemet med Peace Trail er ikkje konseptet, det er gjennomføringa. Det var meint som ein musikalsk bulletin ala 'Ohio' eller Living with War, og Peace Trail er fylt med songar om akkurat desse augneblinka, men utføringa er så kunstlaus at det glir mot likegyldigheit.»
Thailand
Historie
Byen Ayutthaya vart grunnlagd kring 1350, og vart hovudstaden til kong U-thong, den fyrste herskaren av Kongedømet Ayutthaya.
Mellom 1985 og 1995 hadde landet den største vekstraten i verda, med eit årleg snitt på nesten 9%. Dette fekk ein brå slutt i 1997, då intens valutaspekulering med den thailandske bahten førte til at kursen kollapsa og landet gjekk inn i ei økonomisk krise saman med heile Søraust-Asia. På den andre sida førte den låge baht-verdien til ein auke i turismen.
Korrupsjon
På Transparency International si list Corruption Perception Index frå 2018 var landet rangert på 96. plass. Det hadde dermed 95 land framfor seg på lista som vart rekna som mindre korrupte.
Geografi
Thailand er eit tropisk land med fleire ulike økosystem. Den sentrale delen av landet består av grøderike elvesletter, norddelen er fjellendt og skogkledd, nordaustdelen av landet er eit stort platå, og sørdelen er ei smal, kystprega halvøy som er del av Malayahalvøya.
Folkesetnad
Størstedelen av det thailandske folket er etniske thaiar eller laotar; dei siste bur hovudsakleg i Isan-regionen nordaust i Thailand, der dei utgjer rundt ein tredjedel av folketalet. Det bur òg ei stor gruppe utflytte kinesarar i landet, som har spela ein stor rolle i økonomien til landet. Andre folkegrupper er malayar i sør, monar, khmerar og ei rekke ulike urfolk.
Dommar i retten
For å bli embetsdommar er det eit krav at ein har Juridisk embetseksamen eller er Master i rettsvitskap. Ein må vidare vere «vederheftig», det vil noko upresist seie at ein ikkje må vere insolvent. Det blir også stilt krav om eit reint rulleblad. For somme dommarstillingar er det dessuten ytterlegare krav. For å bli tilsett som lagmann eller høgsterettsdommar må ein ha fylt 30 år og ha juridisk embetseksamen med «beste karakter», det vil seie laud. I Noreg blir dommarar utnemnde av Kongen i statsråd etter innstilling frå Domstolsadministrasjonen.
Bergsøyfjorden
Bergsøyfjorden er ein fjord på sørsida av Bergsøya i Gjemnes kommune på Nordmøre. Fjorden strekkjer seg 4,5 km frå sørvest til nordaust, og ligg mellom Batnfjorden i sørvest og Tingvollfjorden i nordaust.
Fjorden har innløp mellom Hallset på Bergsøya i nord og Torvikbukt i sør og går over i Tingvollfjorden mellom Vorpskjæret ved Ranem i sør og Bergsøysundet i nord.
Film
Filmhistorie
Skuggespel er kanskje den første forløparen til film, i og med at dei viser ei handling ved hjelp av lys, eit lerret og ting som ikkje er det dei ser ut som. Meir kompliserte framvisarar, som laterna magica og zoetropet, projiserte glasbilete ved hjelp av ein oljelampe. Slike framvisarar vart brukte til å visa fleire bilete som var stort sett like, men så mykje endra at det verka som om dei rørte seg. Dette visuelle «lureriet» har vorte grunnlaget også for moderne film.
Kinoar
Filmar vart opphavleg viste på tivoliframsyningar, men vart snart så populære at ein laga eigne teater til å visa dei fram permanent i. Det første filmteateret opna i Pittsburgh i Pennsylvania i 1905, og i løpet av få år hadde ein fått tusenvis av slike kinoteater (i byrjinga kalla cinematografar).
Ballangen
Ballangen er ein tettstad i Narvik kommune i Nordland. Fram til 2020 var staden administrasjonssenteret i Ballangen kommune. Tettstaden ligg inst i Ballangsfjorden og har.
Jordansk geografi
Jordan har berre ei lita kyststripe, heilt sør i landet, der nesten 26 km av kysten langs Akababukta gjev landet tilgang til Raudehavet. Ein stor riftdal går nord til sør og dannar Genesaretsjøen, Jordandalen og Daudehavet.
Grenser
Utanom om små delar av grensa til Israel og Syria, følgjer ikkje landegrensa til Jordan nokre veldefinerte naturlege grenser i terrenget. Landegrensene vart fastsett gjennom forskjellige internasjonale avtalar og med unntak av grensa til Israel, var ikkje noko av grensa omstridd tidleg i 1989.
Naturfarar og miljø
Ein kan stundom få mindre jordskjelv i områda nær Jordandalen. I tillegg er tørke ein naturfare.
Draken
Stjerner
R Draconis er ei raud Mira-type variabel stjerne med ein periode på kring åtte månader. Den minste storleiksklassen er 12,4 og den største kring 7,6. Ho vart oppdaga å vere ei variabel stjerne av Hans Geelmuyden i 1876.
Stjernebiletet inneheld ei stjerne som nyleg vart kalla Kepler-10. Denne vert krinsa av Kepler-10b, den minste steinete, jordliknande planeten som er funnen utafor solsystemet vårt.
Brassband
Eit brassband er eit musikkorps med messinginstrument og slagverk. I Storbritannia er det sterke tradisjonar for brassband, medan det i kontinental-Europa er meir vanleg med janitsjarkorps.
Pilegrim
Bakgrunn
Ein har ulike grunnar for å bli pilegrim. Reisa kan vera påboden av religionen, som i islam, der ein trugen muslim skal reisa til Mekka om det er mogleg, og bahai, der ein bør vitja huset til Baháulláh i Bagdad eller huset til Báben i Shiraz dersom ikkje hindringar står i vegen, og i jødedommen før Tempelet i Jerusalem blei øydelagd (sjå sjalosj regalim). Andre kan føla eit djupt kall eller ei trong til å vitja ein heilag stad, som Jerusalem (heilag i jødedommen, kristendommen og islam) eller Roma (heilag for kristne katolikkar). Det som trekk kan vera ei religiøs høgtid som kumbh mela, ein heilag person som «Amma» eller grava hans, som Nidarosdomen, eit relikvie eller noko anna som blir rekna som heilag eller saleggjerande, som den heilage kjelda i Bath. Ein grunn kan vera å søka andelege eller kroppslege signingar eller mirakel, til dømes ved å vitja eit orakel som Pythia i Delfi for dei gamle grekarane, eller stader der Buddha eller andre lærarar oppnådde visdom eller preika for buddhistar. Ein annan kan vera at ein vil oppfylla eit løfte til ein guddom, slik mellom anna hinduar kan gje løfte om ein gåve eller eit offer til ein viss guddom om noko dei ber om blir oppfylt. Pilegrimsferda kan vera ei botsøving eller eit forsøk på å reinska seg for all synd.
Klede
Ein pilegrim kler seg gjerne i spesielle klede som viser for han sjølv og andre kva slag ferd han gjer. Mange pilegrimar går berrbeint, anten heile vegen til målet eller i den heilage staden, til dømes for å gjera reisa vanskelegare for seg sjølv, eller for å vera audmjuke overfor guddommen.
Mannlege muslimske pilegrimar til Mekka kler seg i kvite klede som ikkje er sydde, men halde saman med eit band. Desse enkle kleda symboliserer likskapen mellom rike og fattige framfor Gud, og ved at dei er kvite viser dei til syndforlatinga og reinskapen ein hadj-pilegrim får. Innan hinduismen er det likeleis vanleg å kle seg i enkle, einsfarga klede for pilegrimar, til dømes sarong (vesjti) eller lendeklede (dhoti), eller greie, men lite prangande sariar for kvinner.
Reisemåte
Tradisjonelt har ein ofte gått til pilegrimsstaden. Ei lang reise, ofte med mange farar på vegen, blei sett på som ein viktig del av pilegrimsgjerningen. I nyare tid er det blitt vanleg å reisa på enkelt vis, på same måte som turistar, men i ein reaksjon mot dette har ein òg teke til å opna og marknadsføra gamle pilegrimsvegar igjen.
Kjende pilegrimar
Pilegrimar er hovudpersonane i det kjende engelske verket Canterbury Tales.
Ford Motor Company
Traktorproduksjon
I perioden 1917-1986 produserte Ford traktorar, fram til 1964 under merkenamnet Fordson og så under namnet Ford. I 1986 vart traktoravdelinga skild ut frå moderføretaket og lagt saman med FiatAgri, som i 1999 vart til New Holland.
Jesus bleibet meine Freude
Bakgrunn
I motsetnad til det mange trur, var det fiolinist og komponisten Johann Schop, ikkje Bach, som skriv grunnmelodien i koralmelodien, Werde munter, mein Gemüthe. Bach harmoniserte og orkestrerte melodien. Bach nytta aldri melodien for bryllaupsseremoniar, slik han ofte vert nytta til i dag. I staden var det ein del av ein over 20 minuttar lang tradisjonell kyrkjekantate.
Innspelte utgåver
Songen vert typisk framført sakte og drøymande.
Anneksjon
Ein anneksjon - eller ei annektering - kan vere ei følgje av ei forutgåande okkupasjon, men anneksjon av område der det ikkje bur på folk, kan framstå som ei fredelg handling.
Thessaloníki
Den hellenistiske perioden
Byen vart grunnlagd omkring 315 fvt. av kongen Kassander av Makedonia ved den antikke byen Therma (i dag Thérmi) og 26 andre lokale landsbyar. Han kalla opp byen etter kona Thessaloniki, halvsystera til Aleksander den store. Ho fekk namnet av faren Filip II til minne om sigeren hans (Nike på gresk, uttalt Níki) over fokianarane, som vart slått ved hjelp av thessaliske ryttarar, dei beste i Hellas på den tida. Thessaloníki tyder «sigeren over thessalianarane». Thessaloníki utvikla seg raskt og så tidleg som på 1000-talet fvt. vart dei første bymurane bygd. Han var, som dei andre greske byane på denne tida, ein sjølvstyrt del av Kongedømet Makedonia, med sitt eige styre der kongen var representert og kunne blande seg inn i byen saker.
Austromarrtida
Då Konstantinopel vart erobra under det fjerde krosstoget i 1204 vart Thessaloníki og området rundt det største lenet i Det latinske riket, som dekte det meste av dei sentrale og nordlege områda av Hellas. Det vart gjeve av Baldwin I to rivalen hans Boniface av Montferrat, men i 1224 vart han omleira av Theodore Komnenos Doukas, den greske herskarane av Ipiros. Byen vart gjenerobra av Austromarriket i 1246. Trass i mange invasjonar hadde Thessaloníki ein relativt stor folkesetnad og blømande økonomi på denne tida.
Bydelar
Bydelane i byområdet til Thessaloníki er:
Beer i Devon
Beer er ein landsby søraust i Devon i England ved Lyme Bay. Han ligg langs verdsarvstaden Jurassic Coast og er omgjeve av vakre klipper, som Beer Head. Namnet kjem ikkje av det engelske ordet for øl, men frå det gammalengelske ordet bearu, som tyder «lund» og som syner til den gamle skogen rundt byen. Landsbyen ligg 40 km frå Exeter.
Nils Arne Eggen
Spelar
Eggen var i sine yngre år forsvarsspelar på Orkdal IL om sommaren og skihoppar om vinteren. Han var ein av dei betre junior-hopparane i Noreg, men frå 1960 melde han overgang til Rosenborg og satsa på fotball. Allereie i sin fyrste sesong var han med då det til dess umeritterte Trondheims-laget overraska og vart cupmeister etter 3-3 og 3-2 mot Odds Ballklubb frå Skien. I 1963 flytta han til Oslo og spelte på Vålerengen, der han var med på å vinne 1. divisjon i 1965. Året etter flytta han tilbake til Trondheim og hjelpte Rosenborg i 1966 til opprykk til 1. divisjon og til å vinne seriemeisterskapen i 1967 og på ny i 1969.
Trenar
Etter å ha sikra Rosenborg opprykk frå 2. divisjon i 1978, trente Eggen klubben fram til 1982. I 1986 og 1987 var han trenar for Moss FK, som i hans andre sesong vann sitt einaste seriemeisterskap. Han gjekk deretter tilbake til Rosenborg, og leia klubben til seriegull i 1988, 1990 og alle sesongane 1992-97. Etter eit friår kom han tilbake og leia Rosenborg til fire nye seriegull, 1999–2002. I mai 2010 tok han atter over som Rosenborg-trenar og førte nok ein gong klubben til siger i toppdivisjonen. Frå 2012 har han vore trenar for Orkla FK.
Pireus
Antikken
Etter at demokratiet vart gjeninnført bygd Konon opp at bymurane i 393 fvt., gav pengar til templa for Afrodite Euploia, heilagdomen til Zevs Soitros og Athena, og bygden den vidkjende Skevothiki av Filon. Byen vart derimot snart øydelagd av den romerske Sulla, som erobra Pireus i 86 fvt.. Øydelegginga var totalt i 395 evt. då gotarane under Alarik I. I tida under Austromarriket vart hamna i Pireus nytta i fleire periodar, men han låg langt frå hovudstaden Konstantinopel.
Det moderne Hellas
Då den moderne greske staten vart oppretta i 1832 med Aten som hovudstad, vart hamna igjen ein viktig stad og utvikla seg til eit stor handels- og industrisenter. Folk flytta til byen igjen og han vart raskt den største hamna og den nest største byen i Hellas. Nærleiken til Aten var sterkt medverkande til dette. Byen blømde og flotte bygningar vart oppretta. Ein av dei som framleis står i byen, er teateret. I dag er Pireus den tredje største byen i Hellas og den største hamna.
Knott
Knott kan vera
Xbox 360
Den 21. mai 2013 vart den tredje Xboxen, Xbox One, formelt annonsert.
Historie
Xbox 360 blei gjeve ut den 22. november 2005, i USA og Canada, 2. desember 2005 i Europa og 10. desember 2005 i Japan. Den blei seinare lansert i Mexico, Brasil, Chile, Colombia, Hong Kong, Singapore, Sør Korea, Taiwan, Australia, New Zealand, Sør-Afrika, India og Russland. Det fyrste året på markedet, vart systemet lansert i 36 land, fleire land enn nokon anna konsoll lansert i eit år.
Ravi Shankar
Ravi Shankar dreiv med hindustanimusikk (klassisk indisk musikk), men tilnærma seg også vestleg musikk gjennom samarbeid med vestlege musikarar som George Harrison, Yehudi Menuhin og Philip Glass.
Diksonøya
Diksonskij distrikt dekkjer eit område på 200,419 km² og hadde i 2004 rundt 1100 innbyggjarar.
Jan Guillou
Guillou kom først i søkelyset som journalist i 1973, då han - saman med kollegaen Peter Bratt - avslørte eksistensen av det svenske Informationbyrån (IB), og deira omfattande overvaking av venstreradikale svenskar gjennom etterkrigstida, kjend som IB-affären. For si rolle i avsløringa vart Guillou dømd til fengsel for spionasje.
Drivstoff
Biodrivstoff
Biodrivstoff er drivstoff i fast, flytande eller gassform utvunne frå biomasse. Det eldste biodrivstoffet er trevirke. Vitskaplege funn i Afrika tyder på at trevirke har vore nytta som brensle i opp til 1,5 millionar år. Trevirke er framleis viktig som brensle over store delar av verda. Som drivstoff for køyretøy har trevirke spela ein marginal rolle, men under andre verdskrig vart vedgass frå knott nytta som drivstoff både for bilar og traktorar. Tidlegare vart olje frå kval nytta som lampeolje. Tran og tjære har òg i nokon grad vore nytta.
Herreninsel
Herrenchiemsee har berre 300 innbyggjarar. Øya er kjend for slottet som står her, bygd av Ludvig II av Bayern. Bortsett frå slottet ligg det òg eit tidlegare augustinsk kloster her.
Wilhelm Rasmussen
Under andre verdskrigen arbeidde Rasmussen for Nasjonal Samling, mellom anna gjennom utforminga av NS-monumentet på Stiklestad. Dette monumentet vart rive etter freden, og bautaen vart graven ned. Før krigen hadde Rasmussen byrja på arbeidet med Eidsvollmonumentet. Dette monumentet var tiltenkt ein plass på Eidsvoll eller framfor Stortinget, men vart liggande ureist til det på privat initiativ vart sett opp som Sagasøyla i Bøverdalen i Lom kommune i 1992.
The Visitor av Neil Young and Promise of the Real
The Visitor er det 40. albumet til den kanadiske musikaren Neil Young og det andre studioalbumet han spelte inn med den amerikanske rockegruppa Promise of the Real. Albumet kom ut 1. desember 2017 på Reprise Records. Før albumet kom ut, kom singlane «Children of Destiny» 4. juli 2017, og «Already Great» 3. november 2017. Sistnemnde var eit svar til Donald Trump-slagordet «Make America Great Again».
Nornefeltet
Reservoaret ligg på 380 meters havdjup og 2500 meter under havbotn. Reservoaret består av sandstein som høyrer til formasjonane Åre, Tilje, Tofte, Ile, Not og Garn, avsett tidleg i juratida mellom 200 og 170 millionar år sidan.
Drivstoffet knott
Etter som bioenergi i prinsippet er CO2-nøytral, er det aukande interesse for å nytta avfall frå trevirke til å produsera vedgass.
Pollinering
Sjølvpollinering og krysspollinering
Ved sjølvpollinering vert det overført pollen til arr på same plante. Krysspollinering eller framandpollinering skjer på den andre sidan mellom blomar på ulike plantar. Reint evolusjonært er krysspollinering det mest ønskelege, sidan dette fører til genetisk rekombinasjon, og plantane har difor utvikla mange ulike mekanismar for å hindra sjølvpollinering.
Arthur Conan Doyle
Biografi
Arthur Conan Doyle vart fødd i Edinburgh av irske foreldre som hadde emigrert til Skottland og vorte del av det lokale aristokratiet. Han vart send som niåring til Stonyhurst, ein barneskule driven av den katolske presteordenen jesuittane. Med mellomnamnet «Ignatius» er det rimeleg å tru at foreldra hans var truande katolikkar, men då Conan Doyle forlét skulen i 1875 forlét han òg kristendommen som livssyn og vart agnostikar.
Utvald bibliografi
Historiske romanar:
Kornkråke
Kornkråka hekkar i koloniar i treklynger. Ho byggjer reir frå midten av mars. Fuglen legg frå 1 til 6 egg. Rugetida er 17-18 dagar.
Smelteomnen
Djupromsobjekt
NGC 1360 er ei planetarisk tåke i Smelteomnen med ein storleiksklasse på kring 9,0, 978 lysår frå jorda. Den sentrale stjerna har storleiksklasse 11,.4, og er uvanleg lyssterk. Ho er fem gonger så stor som den kjende Ringtåka i Lyra.
Krum av Bulgaria
Krum (døydde 13. april 814), bulgarsk Крум, var herskar (khan) i Bulgaria på byrjinga av 800-talet. Krum høyrde til Dulo-klanen. Han blei etterfølgd av sonen Omurtag.
Orewa
Landemerke
Institusjonar som ligg i byen er mellom andre: Skulen Orewa College, ungdommssenteret (med «skatepark»), statuen av Sir Edmund Hillary, det teosofistiske samfunnet og kontora til distriktsstyret i Rodney District Council.
Pururi Park
I 2005 vart det lokalt kjende området Pururi Park, ved foten Eaves Bush, seld for meir enn 2 000 000 $. Dette har uroa eindel av dei eldre innbyggjarane i området, då dei ottast for at det ville føra til ei vidare utbygging av Orewa, og dei såg på det som eit populært friluftsområde for både byen sine innbyggjarar og for tilreisande. Det har no vorte lagt til den tilgrensande busetnaden Kensington Park for å stetta den raskt aukande etterspurnaden etter husvære i og omkring Orewa.
Jennifer Oeser
Aktiv
Med 6 401 poeng vart Oeser nummer ni i Sommar-OL 2016 i Rio de Janeiro. Ho la opp i 2017, før VM i London.
Nøttekråke
Nøttekråka lever av nåletrefrø og hasselnøtter. Fuglen hekkar derfor berre i barskog med hasselkratt. I mars-april bygger fuglen kvistreir høgt i bartre. Hoa legg 3-5 egg.
Rivers Cuomo
Rivers Cuomo er ein amerikansk songar, låtskrivar og gitarist i musikkgruppa Weezer.
Supertramp av Supertramp
Bakgrunn og innspeling
Etter det tredje albumet til Supertramp, Crime of the Century (1974), vart ikkje lenger songar frå debutalbumet spelte på konsertane deira lengre. Dei to unntaka var «Home Again» og «Surely», som stundom vart spelte som ekstranummer fleire år seinare. «Surely» har òg vore med på somme av samlealbuma deira.
Arne Arntzen
Arne Arntzen var ein norsk embetsmann og stortingsrepresentant frå Grue i Hedmark.
Schnidehorn
Ein rygg går mellom Schnidehorn og Wildhorn i sørvest, via Schnidejoch.
Anders Reitan
Anders Jonsen Reitan var ein norsk lærar og lokalhistorikar
Onegaelva
75 km før munningen delar ho seg i Store Onega og Vesle Onega, som dannar eit lite delta. Desse renn saman igjen før ho munnar ut i sjøen. Ved munningen deler ho seg i dei to greinene Dvinskij og Karelskij på kvar side av øya Kij.
Den fjerde franske republikken
Grunnlova og styresettet var på mange vis ei attoppliving av den tredje franske republikken si grunnlov og hadde mange tilsvarande problem. Regjeringane sat jamt over kort tid, noko som gjorde det vanskeleg å planleggja over tid.
Den tredje franske republikken
Den tredje franske republikken vart oppløyst i samband med andre verdskrigen og opprettinga av Vichy-regimet under leiing av Philippe Pétain den 10. juli 1940.
Diomedesøyane
Diomedesøyane vert ofte nemnd som ein del av eit bru- eller tunnelprosjekt over Beringsundet.
Historie
Dei første europearane som kom til øyane var den russiske utforskaren Semjon Dezjnev i 1648. Vitus Bering, ein dansk sjøfarar i russisk teneste, gjenoppdaga øyane 16. august 1728, dagen då den russisk-ortodokse kyrkja feirar minnedagen til martyren heilage Diomedes, og øyane vart kalla opp etter han. I 1732 teikna den russiske geodeten Mikhail Gvozdev øyane inn på eit kart og slik fekk dei det alternative russiske namnet.
Bingöl
1. mai 2003 vart heile området råka av eit jordskjelv, der 177 døydde og 520 vart såra. Den 8. mars 2010 vart området igjen råka av eit jordskjelv, med episenter i provinsen Elâzığ, 45 km vest for Bingöl.
Süßer Trost, mein Jesus kömmt
Teksten er skriven av Georg Christian Lehms (sats 1-4) og Nikolaus Herman (femte sats).
Makedonia i antikken
Ekspansjon
Under Filip II, (359–336 fvt.) utvida Makedonia områda sine inn i områda til paionianarane, thrakarane og illyrarane. Mellom anna annekterte han Pelagonia og det sørlege Paionia (desse områda er i dag om lag distrikta Monastir/Bitola og Gevgelija i Republikken Makedonia). Makedonia vart meir politisk involvert med dei sørlege og sentrale bystatane i Antikkens Hellas, men heldt òg på eldre tradisjonar som palasskulturen, først i Aegae (i dag Vergina) så ved Pella, og likna meir på den mykenske kulturen enn den dei greske bystatane. I tillegg hadde dei andre gamle skikkar som fleirkoneri.
Marxisme-leninisme
Trotskistar hevdar at stalinismen står i motstrid med ekte marxisme og leninisme, og bruka opphavleg termen bolsjevik-leninisme for å skildre sin eigen anti-stalinistiske og (sidan anti-maoistiske) ideologi.
Kommandørøyane
Kommandørøyane (russisk Командо́рские острова́, Komandorskije ostrova) er ei gruppe trelause øyar i Russland som ligg 175 km aust for Kamtsjatkahalvøya i Beringhavet. Øyane består av Beringøya (95 km lang, 15 km brei), Mednyj (55 km lang, 5 km brei), og femten mindre øyar, der den største av desse er Kamen Toporkov (0,15 km²) og Arij, som ligg 3 og 13 km vest for den einaste busetnaden, Nikolskoje. Administrativt høyrer øyane til Aleutskij distrikt i Kamtsjatka kraj.
Marxisme-leninisme
Omgrepet marxisme-leninisme er såleis mest bruka av dei som meiner arven frå Marx og Lenin vart ført vidare av Stalin på ein vellykka måte. Men termen vart òg bruka av kommunistar som etter Stalin var død tok avstand frå visse trekk ved Stalin-regimet, mellom desse Nikita Khrusjtsjov.
Kommandørøyane
Naturhistorie
Farvatnet rundt øyane er eit viktig beite- og overvintringsområde for mange kvalartar, fleire av dei truga. Av desse finn ein spermasettkval, spekkhoggar, fleire artar nebbkval og niser, knølkval og grønlandskval.
Historie
Slaget ved Kommandørøyane fann stad i 1943, om lag 160 km sør for øyane.
Jan Axel Blomberg
Jan Axel «Hellhammer» Blomberg ( i Trysil) er ein norsk trommeslagar.
Vedgass
Under 2. verdskrig var det svært dårleg tilgang på flytande fossilt drivstoff og vedgass vart ei viktig erstattning for anna drivstoff. På grunn av at gass har stort volum vart han produsert på køyretøyet i ein vedgassgenerator.
Sulanda
Sulanda (russisk Суланда) er ei elv i Arkhangelsk oblast i Russland og ei av sideelvane til Puja frå venstre.
Dunajøyane
Det er ein vêrstasjon på øyane som heiter Dunaj. Han var viktig då Nordaustpassasjen var på sitt travlaste. Administrativt høyrer øyane til republikken Sakha.
Tritt auf die Glaubensbahn
Han vart komponert i Weimar i 1714 for første sundag etter juledag, den 30. desember.
Schwarzberghorn
Schwarzberghorn er eit fjell i Wallis-Alpane på grensa mellom Sveits og Italia.
Amasya
Amasya ligg i fjella ovanom kysten av Svartehavet, ein smal dal langs breidda av elva Yeşilırmak. Sjølv om han ligg nær Svartehavet har dette området ovanom kysten eit innlandsklima som høver godt for å dyrke eple, noko provinsen er kjend for.
Erlenmeyerkolbe
Bruk
Kolbar med kork kan nyttast til å oppbevara løysningar.
Hertugdømet Benevento
Hertudømet Benevento, og seinare Fyrstedømet Benevento var det sørlegaste hertugdømet til langobardane i Italia. Det låg rundt byen Benevento, sentralt i Sør-Italia. Hertugdømet var i praksis sjølvstyrt og berre under regjeringstida til Grimoald I av Benevento og kongane frå Liutprand vart hertugdømet nært forbunde til kongedømet. Etter kongedømet sitt fall vart området verande ein «rumpstat» og var de facto sjølvstendig dei neste tre hundre åra, sjølv om det vart delt etter 849.
Ein er ikkje sikker på korleis og når hertugdømet oppstod, men enkelte historikarar meiner det skjedde i 571. Uansett var Zotto den første hertugen, som styret ein langobardisk styrke som gjekk nedover langs kysten av Campania. Etterfølgjarane til Zotto, som Arechis, tok fleire område frå Austromarriket, mellom anna Capua og Crotone, medan dei plyndra Amalfi. Napoli klarte dei derimot ikkje å ta. Etter regjeringstida hans hadde berre Austromarriket Napoli, Amalfi, Gaeta, Sorrento og enden av Calabria, i tillegg til kystbyane i Puglia att. I 680 vart det fred mellom hertugdømet og Austromarriket.
Rodney District
Byane sør i distriktet har vorte «sovebyar» til Auckland som dei har motorvegsamband med, sjølv om dei har teke vare på sin opphavlege karakter som frititdsstader. Lenger nord er bygdene meir landlege. Somme av desse er kjende for sine lokale særtrekk, som til dømes Puhoi for ysteriet sitt, eller Waiwera med dei geotermiske varme kjeldene sine. Warkworth er ein god utgangsstad for å oppleva kyststrekninga Kowhai Coast, med den historiske øya Kawau Island.
Hertugdømet Benevento
Det såkalla Langobardia vart samla ein siste gong under hertug Pandolfo Testa di Ferro, som utvida makta si i Mezzogiorno frå basen sin i Benevento og Capua. Før han døydde (mars 981) fekk han òg tittelen Hertug av Spoleto av keisar Otto I. Både Benevento og Salerno gjorde derimot opprør mot sonen hans og arvingen Pandulf II.
Ustia
Ustia (russisk Устья) er ei elv i Arkhangelsk oblast i Russland og ei av sideelvane til Vaga frå høgre i nedslagsfeltet til Vaga.
Midgardsormen
Opphav og mytologi
Ormen er son av Loke og gygra Angerboda. I Torsdråpa vert Faðir lögseims, (omsett frå norrønt språk far til sjøtråden), nytta som kenning eller kjenning for Loke. Midgardsormen er bror til Fenresulven og Hel. Han er halvbror til ulvane Vale og Narve, i tillegg til hesten Sleipner.
Tor og Midgardsormen
I kampane ved Ragnarok vil ormen koma opp på land, og ta del i kampane. Tor vil drepa Midgardsormen, men Tor vil sjølv verta drepen av gift frå ormen.
Namn
Eit anna namn på Midgardsormen er Jǫrmungandr, som han skal ha vore namnet opphavleg. Namnet Jǫrmungandr, den veldige staven, kan verta stava på ymse vis:
Brønnøysundbrua
Øya Torget er mest kjend for fjellet Torghatten.
Karavell
Ein karavell er ein lett manøvrerbar, liten tomastra eller tremastra seglbåt bruka av portugisiske og spanske sjøfararar då dei føretok dei lange utforskingsreisene frå starten av 1400-talet.
Slaget på Stiklestad
Slaget på Stiklestad ved Stiklestad i noverande Verdal kommune den 29. juli 1030 er eit av dei mest vidgjetne slaga i Noregssoga, skildra av Snorre Sturluson i soga om kong Olav Haraldsson i Heimskringla, samlinga av soger om dei norske kongane. I dette slaget, i det som då var det heidne Trøndelag, mista kong Olav livet. Han vart to år seinare erklært som helgen (Olav den heilage/Sankt Olav), og slaget står for ettertida som symbol på innføringa av kristendomen i Noreg.
Bakgrunn
På denne tida hadde Olav ingen framtredande støttespelarar i Noreg. Han hadde gjort seg til uven med stormennene gjennom den harde framferda si, og med bøndene gjennom tvangskristninga. Kongshæren var for det meste samansett av utanlandske soldatar og tilfeldige eventyrarar som hadde slutta seg til han på vegen gjennom Sverige. Den såkalla bondehæren var ein brei allianse der dei fleste norske hovdingar var med, saman med frie bønder, både kristne og heidningar.
Tvillingane
Tvillingane (frå latin Gemini) er eit stjernebilde på den nordlege himmelhalvkula. Tvillingane var eit av dei 48 stjernebileta skildra av astronomen Klaudios Ptolemaios på 100-talet og er i dag eit av dei 88 moderne stjernebileta.
Trond Buland
Han har skrive novellesamlingane S-O-S Jupiter : science fiction noveller (1985) og Den lange drømmen (1992). I tillegg har han noveller med i novelleantologiane Siste reis (1983), Asterveg (1989) og Evigskogen (1990), alle utkomne hjå Bok- og Magasinforlaget. Han har også fått publisert ei rekkje noveller i aviser, magasin og fanziner.
Tvillingane
Stjerner
κ Gem: er ei dobbeltstjerne 143 lysår frå jorda. Primærstjerna er ei gul kjempe med storleiksklasse 3,6 og den sekundære har storleiksklasse 8.
U Gem: er ein dvergnova og kataklysmisk variabel som vart oppdaga av J.R. Hind i 1855.
Zhou-dynastiet
Tidsmessig avgrensing og inndeling innan perioden
Fram til 841 f.Kr. er dateringa av hendingar uklåre. Kinesiske historiografar nyttar 841 f.Kr. som det første året av den årlege fortløpande tidsrekninga i kinesisk historie, på grunnlag av Sima Qian sitt historieverk Shiji.
Det seinare/austlege Zhou
Under denne epoken fortrengte våpen av jern dei tidlegare bronsevåpna. Område som Shu (omtrent det moderne Sichuan) og Yue (moderne Zhejiang) vart òg innlemma i den kinesiske kultursfæren på denne tida. Fleire av statane bygde lange murar for å verne seg mot dei nomadiske stammene i nord, eller frå nabostatar.
Statsmessige og økonomiske forhold og filosofiske retningar
Heilt mot slutten av Zhou-dynastiet gjorde den filosofiske skuleretninga legalismen seg gjeldande, og vart næraste einerådande i løpet av 300-talet f.Kr. Filosofien vart gjort gjeldande av den sigrande staten under krigarrika-tida, Qin, og vart den statsbærande under det kortvarige Qin-dynastiet (221-207 f.Kr.).
Vårsøg
Ordet vårsøg tyder den susinga av vind og rennande vatn som kan høyrast om våren, til dømes frå dalsidene, åsane og liene, og som på sitt vis markerer at ljoset og varmen har sigra over vinterkulda og mørkret. Hyldbakk skreiv dette diktet mot slutten av andre verdskrigen, og det heiter seg at «våren» i teksten er ein metafor for frigjeringa frå tysk okkupasjon som i januar 1945 berre var nokre månader unna. Slik skal diktet vera ei hyllest til fred.
Vincens Budde
Budde var då oberst og og sjef for same regiment som far sin: 2. Tronhjemske, det seinare IR 12, Sør-Trøndelag infanterriregiment, først oppretta som Ålen kompani under gjenerobringa av Jemtland i 1657. Det var første bataljon av dette regiment som vart nedsendt og besiktiga. Bataljonen forsvarte i 1716 under Landsberg Halden mot Karl 12., medan Budde i spissen for dei tre andre bataljonane storma Moss. Budde var vidgjeten for styrken sin. Regimentet elska Budde, og Budde elska sitt regiment. I 1718 vart Budde kommanderande general i Trøndelag, og var det til han døydde elleve år seinare. Han vart ei vandresegn mellom snøskavlane, og Tydalens bønder tyktest lenge å høyre ekkoet av generalens glade latter.
Magnhild
Magnhild er eit kvinnenamn av norrønt opphav. Magn(h)ildr var sett saman av magn, 'styrke', og hildr, 'kamp, strid'.
Magnhild er særleg brukt i Noreg. Bruken av namnet steig kraftig frå 1880 fram til rundt 1930, då nær 1,0 % av nyfødde jenter blei kalla det. Deretter gjekk bruken ned, med eit lågpunkt sist på 1960-talet. I 2009 var det 3 835 norske kvinner som heitte Magnhild.
Dame
Annan bruk av ordet
Ordet dame vert òg bruka om eit biletkort i kortstokken med talverdien tolv, mellom konge og knekt.
Azraq
Azraq (arabisk الأزرق, tyder «den blå») er ein liten by i Zarqa guvernement sentralt i det austlege Jordan, 100 km aust for Amman. Folketalet i Azraq var 9021 innbyggjarar i 2004. Shaheed Mwaffaq flybase ligg i Azraq.
Historie
Azraq har lenge vore ein viktig busetnad i eit øyde og no tørt ørkenområde i Jordan. Den strategiske verdien av byen og borga (Qasr Azraq) er at han ligg midt i Azraq-oasen, den einaste permanente ferskvasskjelda i kring 12 000 kvadratkilometer med ørken.
Byen ligg langs ei stor ørkenrute, som vart nytta til handel i regionen. Azraq-oasen har ei lang historie som byrja i nedre eldre steinalder. Mange eldre steinalderstader er dokumentert i Azraq våtmarksreservat. Under epipaleolittisk tid var det òg busetnad i oasen. I nabateisk tid var det òg folk som budde her. Qasr Azraq vart bygd av romarane på 200-talet evt., og vart kraftig ombygd i mellomalderen av mamelukkane. I omajade-tida vart det bygd eit vassreservoar sør i Azraq. Under arabaropprøret tidleg på 1900-talet var Qasr Azraq ein viktig base for T.E. Lawrence.
Børøybrua
Kjelder
Denne artikkelen byggjer på «Børøybrua» henta frå Wikipedia på bokmål 8. mars 2008. Bokmålsartikkelen oppgjev desse kjeldene:
Mein liebster Jesus ist verloren
Koraltemaa er basert på salmane «Werde munter, mein Gemüthe» og «Meinen Jesum laß ich nicht». Den førstnemnde er komponert av Johann Schop og kom først ut i hans Himlische Lieder (Drittes Zehn) i Lüneburg i 1642. Den andre melodien vart komponert av Andreas Hammerschmidt (1611 eller 1612 - 1676) og kom først på trykk i Fest-, Buß- und Danklieder for fem stemmer og fem instrument. Denne samlinga var tilskriven kurfyrstinne Magdalena Sibylla av Sachsen og trykt 29. oktober 1658 i Zittau.
Narve
Jotunen Narve
Narve, Norvi eller Njorvi er namnet på ein jotun. Han skal ha vore ein av dei eldste innbyggjarane i Jotunheimen, og i nær slekt med nornene.
1334
1334 (romartal MCCCXXXIV)
Ålvundfjorden
Riksveg 70 følgjer vestsida av fjorden inn til Meisingset og vidare vestover. Frå Meisingset går Fv302 vidare nordover langs fjorden. Riksveg 670 går langs austsida i den indre delen av fjorden.
Langeoog
Stranda på Langeoog er 14 km lang. Sidan Langeoog har ei gjennomsnittleg høgd på berre 5 meter varierer storleiken på øya ein del med tidvatnet.
Trafikk
Langeoog har ferjesamband med Bensersiel på fastlandet. På mange av Dei austfrisiske øyane er båttrafikken avhengig av tidvatnet, men dette er ikkje eit problem for Langeoog.
Turisme
Turisme er ein av hovudnæringane på Langeoog, og i nesten alle bygningar på øya er det gjesterom. Det er òg fleire hotel og ungdomsherberge. Øya er mellom anna populær for folk med pustevanskar på grunn av den reine lufta som er her.
Henri Matisse
Norske elevar
Mange norske kunstnarar og kunststudentar drog til Paris for å studere under Matisse. Blant desse var Jean Heiberg, Per Krohg, Axel Revold, Alf Rolfsen og Einar Sandberg.
Anke
Noreg
Ein anke skal normalt fremjast for den domstolen som har avsagt den dommen som anka gjeld. I straffesaker kan ein anke frå den straffedømde også fremjast til påtalemakta.
Anker over avgjerder i forliksrådet går til tingretten, avgjerder frå tingretten kan ankast til lagmannsretten, og avgjerder frå lagmannsretten kan ankast til Høgsterett. I visse sjeldne tilfelle kan dessutan anke over tingrettsavgjerder fremjast direkte for Høgsterett.
Uftiuga ved Sukhona
Uftiuga spring ut frå eit myrområde i nærleiken av ein jernbanestasjon langs banen mellom Konosja og Kotlas. Ho renn først austover, men svingar etter kvart sørover til ho munnar ut i Sukhona.
Mein Gott, wie lang, ach lange
Mein Gott, wie lang, ach lange?, BWV 155, er ein kyrkjeleg kantate komponert av Johann Sebastian Bach.
Fanafjorden
Rosendahl Spinnerier dreiv reperbane og framstilling av tauprodukt bl.a. frå 1846 til først på 1980-talet ved utløpet av Fana-elva, der det og vart bygd eit lite kraftverk, som ved Stendaelva der det framleis er el-produksjon.
Lawrence Nunatak
Lawrence Nunatak er ein nunatak (1540 moh) som ligg 3 nautiske mil (6 km) vest for Snake Ridge langs isskrenten sørvest frå ryggen i Patuxent Range i Pensacolafjella. Han vart kartlagd av US Geological Survey (USGS) frå landmålingar og flyfoto tekne av U.S. Navy i 1956–66, og vart namngjeven av Advisory Committee on Antarctic Names (US-ACAN) etter Lawrence E. Brown, ein landmålar ved Palmer-stasjonen i løpet av vinteren 1966.
Felix Mendelssohn
Jakob Ludwig Felix Mendelssohn (Bartholdy) var ein tysk romantisk komponist av jødisk opphav. Han var kanskje det største vedunderbarnet etter Mozart.
Ingapirca
Ruinane ligg ca ein kilometer frå ein liten landsby med same namn ca 3200 moh. To litt større byar ved den panamerikanske hovudvegen, Cañar og El Tambo, ligg mindre enn 10 kilometer frå ruinane.
Hesby kyrkje
Kyrkja står på gamal høvdinggrunn. Ho er bygd i gotisk spissbogestil, mest sannsynleg rundt år 1250. Ho kan opphveleg ha vore i romansk stil, og i så fall bygd tidlegare, kanskje rundt 1100. Murveggane er over ein meter tjukke. Tidleg på 1800-talet vart tårnet i vest fjerna.
Schwarzhorn i Vals
Schwarzhorn er eit fjell i Dei lepontinske Alpane, i nærleiken av Vals i kantonen Graubünden i Sveits.
NRK Østafjells
NRK Østafjells er NRK sitt distriktskontor for fylka Buskerud, Telemark og Vestfold.
Caserta
Caserta  er ein by i Italia. Han er hovudstad i provinsen Caserta i regionen Campania og har om lag 80 000 innbyggjarar. Byen er eit viktig senter for jordbruk, handel og industri og ligg i utkanten av den campanianske sletta ved foten av åsane som strekkjer seg opp mot Appenninane. Byen er mest kjend for palasset sitt.
Kastamonu
Kring 15 km frå byen er landsbyen Kasaba med ein viktig moské, Mahmut Bey-moskeen, frå 1366, bygd i seldsjukkisk stil.
Białowieżaskogen
Flora
I skogen finst over 3000 soppartar og 400 artar lav. I tillegg inneheld dei daude trea i skogen store mengder sopp, bakteriar og små virvellause dyr, og mange av desse er knytt opp til det unike mikroklimaet og finst ikkje andre stader i verda.
Stangvikfjorden
Frå Kvanne og sørover på austsida går riksveg 671.
Brurberget
Brurberget var tingstad for Vágar, der frie menn møtte kvarande, gav lover, og sa dom. Det var ei eige lovbok i bruk, Vågaboka, som var rådande helt fram til år 1282. Stadnamnet tyder også på eit førkristent hov i område. Det var her Tore Hund i 1027 måtte stå til rette for eit drap som hende på ei Bjarmlandsferd.
Stjernebiletet Herkules
Stjerner
Herkules har ingen stjerner av første eller andre storleiksklasse, men har fleire stjerner over storleiklasse 4. Alfa Herculis, tradisjonelt kalla Rasalgethi, er ei dobbeltstjerne som er mogeleg å sjå i små amatørteleskop, 400 lysår frå jorda. Primærstjerna er ei irregulær variabel stjerne, ei raud kjempe med ein minste storleiksklasse på 4 og ein største storleiksklasse på 3. Ho har ein diameter som er 400 soldiameterar. Sekundærstjerna har ei omlaupstid på 3600 år, og er ei blågrøn stjerne med storleiksklasse 5,4. Beta Herculis, òg kalla Kornephoros, er den mest lyssterke stjerna i Herkules. Ho er ei gul kjempe med storleiksklasse 2,8, 148 lysår frå jorda. Delta Herculis er ei optisk dobbeltstjerne ein kan sjå i små amatørteleskop. Primærstjerna er ei blåkvit stjerne med storleiksklasse 3,1, og ho ligg 78 lysår frå jorda. Den optiske følgjestjerna har storleiksklasse 8,2. Gamma Herculis er òg ei dobbeltstjerne ein kan sjå i små amatørteleskop. Primærstjerna er ei kvit kjempe med storleiksklasse 3,8, 195 lysår frå jorda. Den optiske følgjestjerna har storleiksklasse 10. Zeta Herculis er ei dobbeltstjerne som er mogeleg å sjå i mellomstore amatørteleskop. Systemet ligg 35 lysår frå jorda og har ein periode på 34,5 år. Primærstjerna er ei gulaktig stjerne med storleiksklasse 2,9 og den sekundære er ei oransje stjerne med storleiksklasse 5,7.
Mu Herculis ligg 27,4 lysår frå jorda. Solapeks, som vil sei punktet på himmelen som markerer retninga som sola flyttar seg i banen sin kring sentrum av Mjølkevegen, ligg i Herkules, nær Vega i nabostjernebiletet Lyra.
Planetsystem
Ein kjenner til femten stjerner i Herkules med exoplanetar.
Uret
Stjerner
Uret har ingen lyssterke stjerner. Alfa Horologii er den lysaste og er ei oransje kjempe med storleiksklasse 3,9, 115 lysår frå jorda. Beta Horologii er ei kvit kjempe med storleiksklasse 5,0, 314 lysår frå jorda. Uret har fleire variable stjerner. R Horologii er ei raud kjempe og Mira-variabel med ein stor variasjon, tusen lysår frå jorda. Ho har ei minste storleiksklasse på 14,3 og ein største storleiksklasse på 4,7. Perioden er kring 13 månader.
Zhao Ziyang
Liv og gjerning
I mars 1972 vart Zhao på sett og vis teken til nåde, etter som han vart sekretær og viseformann for revolusjonskomitéen i Indre Mongolia. Vel eitt år seinare, i august 1973, greip statsminister Zhou Enlai inn til hans fordel. Han kunne såleis i april 1974 vende tilbake til Guangdong som førstesekretær for kommunistpartiet i provinsen og som formann for revolusjonskomiteen. I september 1975 vart han i tillegg politisk kommissær for Guangdong militærdistrikt.
Statsminister, så generalsekretær
Frå januar 1987 vart Zhao generalsekretær for Kinas kommunistiske parti. Som generalsekretær i kommunistpartiet stod han for ein opnare utanrikspolitikk og for økonomiske reformer. Zhao kalla politiske reformer for «den største utfordringa i sosialismen». Han hevda at økonomisk framgang berre kunne lukkast i samband med demokratisering. Alt i 1986 gjekk han som den første leiande kinesiske kommunistpolitikar ope inn for politiske endringar i demokratisk retning, og innførte ei ordning der ein ved val på landsbynivå skulle kunne velje mellom fleire kandidatar. Han meinte at ordninga gradvis skulle gjennomførast heilt opp til sentralkomitenivå.
Fallet frå makta
Leiarane i Kina møttest 17. mai heime hos Deng Xiaoping, der dei drøfta tiltak mot demonstrasjonane. Zhao Ziyang gjekk inn for at regjeringa skulle slutte å true demonstrantane, for å dempe situasjonen. Deng fekk det avgjerande ordet; han akta å utrope krigstilstand og flytte militære styrkar inn i Beijing. Zhao hevdar i sine memoarar at «Eg nekta å vere den generalsekretæren som mobiliserte tropper for å slå ned på studentane».
Jordskifterett
Jordskifteretten handsamar også tvistesaker om eigedomsgrenser eller bruksrettar (Jordskiftelova §§ 88, 89).
Elrio van Heerden
Elrio van Heerden er ein sørafrikansk fotballspelar som i 2010 spela for Westerlo i den belgiske fotballigaen, og for landslaget til Sør-Afrika.
Oliven
Oliven har opphav i kyststrøka i dei austlege delane av Middelhavet, frå Libanon til kysten av Vesleasia og dei nordlege delane av Iran.
Nordklofjellet
Nordklofjellet er eit fjell i Nannestad kommune i Viken. Det har ei høgd på 666 meter over havet og er det 14. høgaste fjellet i Akershus av fjella med primærfaktor på minst 50 meter.
Våle
Våle, Váli eller Vale er i den norrøne gudelæra son av Odin og Rind. Våle vart fødd for å ta livet av Hod som hemn for at Balder døydde. Det er fortald at Våle ein dag gamal tok livet av Hod.
Namnet Ada
Bruk
Ada er eit utbreidd namn i Italia. I Noreg har det vore brukt frå rundt 1850. Det var populært frå ca. 1915 til ca. 1935, då 0,10 % eller fleire av nyfødde jenter fekk namnet. I løpet av 1980-talet tok bruken til å auka igjen, og etter 2000 voks bruken kraftig, til over 0,30 %.
Richard Henyekane
Richard Henyekane er ein sørafrikansk fotballspelar som har spela for Golden Arrows i den sørafrikanske fotballigaen. Han har òg landskampar for Sør-Afrika.
Do You Believe in Magic
Do You Believe in Magic kom ut på CD i 2002 med fem bonusspor.
Vinkeleininga grad
Ein sirkel kan delast opp i til saman 360 grader, noko som til dømes vert gjort når ein talar om lengde- og breiddegrader til jorda. Ein rett vinkel som til dømes alle vinklane i eit rektangel er på 90°.
Jarnbane
Ein (eller ei) jarnbane eller jernbane (opphavleg ei omsetjing frå tysk Eisenbahn), på nynorsk òg kalla jarnveg, er ein køyreveg for jarnbanetog. Nemninga jarnbane vert òg nytta om heile systemet med køyrevegar, stasjonar, jarnbanetog og alt anna som høyrer med.
Køyrevegen, skjenegangen eller sporet, er sett saman av to langsgåande skjener av stål som er festa med naglar eller klemmar til sviller av impregnert tre eller spennbetong som ligg med stutte mellomrom på tvers under skjenene. På denne måten vert skjenene både halde fast i den rette fråstanden frå kvarandre og hindra i å røre seg i lengderetninga, slik at toga sine smale stålhjul med flens på innsida kan halde seg på skjenene sjølv i høg fart. Svillene ligg i grus eller pukk som er samanpakka rundt dei. På nyare jarnbanar for særs høg fart kan skjenene vere festa til ei kontinuerleg betongsole ved hjelp av særlege innretningar som dempar lydar og skakingar frå toga, slik det til dømes er gjort på jarnbanen mellom Frankfurt am Main og Köln i Tyskland.
Djupfjordstraumen bru
Djupfjordstraumen bru vart prosjektert av firmaet Aas-Jakobsen AS i Oslo.
Flora Lapponica
I denne framande verda samla han inn ei mengd til då ukjende plantar, som skulle bli materialet til Flora Lapponica, det kanskje mest betydelege av dei tidlege verka til Linné, og det første verket som gjorde greie for den lapplandske floraen. Verket vart likevel ikkje trykt og utgjeve før i 1737.
Hag's Head
Hag's Head eller Hags Head er ein odde som dannar det sørlegaste punktet av Moher-klippene i County Clare på Irland. Klippene dannar ein formasjon som liknar eit kvinnehovud som ser utover sjøen. Staden er eit godt utsiktspunkt for å sjå klippene, og dannar eine enden av turruta Cliffs of Moher Coastal Trail.
Korsnesfjorden
Korsnesfjorden er ein delfjord av Vinjefjorden i Aure og Halsa kommune på Nordmøre. Fjorden ligg på sørsida av øya Stabblandet og strekkjer seg 6,5 km austover til Arasvikfjorden.
Frederik Bech
Liv og gjerning
Bech var fødd i Middelfart på Fyn i Danmark. Student frå latinskulen i Odense i 1780. Han vart cand.theol. i 1783, og reiste så til Trondheim for å arbeide som huslærar hos oberst N. F. Krogh. Sidan var han lærar ved den borgarlege realskolen i Trondheim, og hadde samstundes presteleg tilsyn med sjukehus og tukthus. I 1794 vart han sokneprest i Ørland prestegjeld, og i 1798 residerande kapellan ved Nidarosdomen. År 1803 vart han sokneprest i Skogn. Året etter vart han tildelt den teologiske doktorgraden frå Universitetet i Kiel for ei mindre avhandling om Jesu mirakel.
Bech ynskte å spele ei aktiv politisk rolle, men var ikkje konsekvent i haldningane sine. I 1814 var han først lojal mot Fredrik VI, så fylgde han Kristian Fredrik og støtta saman med Carsten Anker einevaldstanken på stormannsmøtet på Eidsvoll, men hausten same året under det overordentlege storting var han «Unionens og Svenskernes frasefyldte Advokat paa det overordentlige Storting og Karl Johan’s tilsyneladende varme Beundrer».
Pete Drake
Karriere
I 1959 flytta han til Nashville og vart med i The Nashville A-Team. Han spelte på turenar med Don Gibson, Marty Robbins og fleire andre. I 1964 fekk han ein internasjonal hit med sin «Talking Steel Guitar» på albumet Still.
Drake byrja å utvikle emfysem etter 40 år med røyking og helsa hans vart dårleg etter 1985. Han døydde av sjukdommen i 1988, berre 55 år gammal.
Cathrine Sandnes
Sandnes har vore journalist sidan byrjinga av 1990-talet, fyrst i Natt og Dag og Morgenbladet, og frå 1994 i Arbeiderbladet (Dagsavisen). Ho har vore kulturredaktør i Dagsavisen i to periodar, 1998–2000 og 2002–2005. Ho var redaktør for boka Matriark saman med Beate Nossum og Christina S. Erichsen (1999), og gav i 2002 ut boka Reisen østover om VM i fotball 2002. I 2016 gav ho ut "Angrep eller forsvar" Boka var skriven saman med Ingeborg Eliassen og vekte stor debatt om Noregs forsvar og kampflykjøp.
Ho er gift med tidlegare RV-leiar og nasjonalbibliotekar, Aslak Sira Myhre.
Cantus firmus-messe
Guillaume Dufay skreiv ei lang rekkje messer i denne stilen. Den tidlegaste er frå om lag 1430 (Missa se la face ay pale), over ei vise han sjølv hadde laga. Dufay nytta mykje talsymbolikk i verka sine, ikkje minst i desse. Kvar frase av cantus firmus vart teken oppatt etter faste mønstre. Slik utvikla og Dufay messestrukturen vidare.